fi fi fi fi fi fi fi fi fi fi fi fi fi sv fi fi fi sl fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi fi fi fi fi es fi eo en fi fi sv fi es fi fi fi cs fi fi fi fi fi fi fi fi fi fi cs fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi pt fi fi fi fi it ms en fi sk pl fi
Iso Susi ja Pikku-Hukka: 2017
Tottelevaisuusosuus sujui todella hienosti ja Roki pysyi hyvässä tunnetilassa koko kaavion ajan.
Seuraamisista saimme arvosanat Vielä erinomainen, Roki hieman pomppi innostustaan ja vapaana seuraamisen hitaassa käynnissä sai jonkun loistoidean ja pyörähti mun edessä ennen hidasta käyntiä ja jatkoi sittnen seuraamista :D
Liikkeestä istuminen Erinomainen, ei mitään sen kummempaa. Videolta katsottuna Roki hieman vilkuilee muualle jätön jälkeen, mutta eikun treeniä treeniä.
Liikkeestä maahanmeno ja luoksetulo arvosanalla Hyvä. Roki olisi voinut mennä vielä hieman nopeammin maahan, eteentulo oli vino ja perusasentoon siirtyminen hieman hidas.
Paikkamakuusta saimme Erinomaisen, Roki olisi edelleen voinut mennä hieman nopeammin maahan mutta makasi rauhassa leuka maata vasten koko kaavion ajan.
Kaupunkiosuudessa ei mitään sen kummempaa ollut. Roki katseli pyöräilijöitä ja hölkkääjiä. Yksin ollessaan ohi kävellyttä koiraa ei noteerannut lainkaan kun odotti mammaa takaisin piilosta.
Lähettänyt Emilia klo 20.41 Ei kommentteja:
Kävimme Rokin kanssa taas pitkästä aikaa kasvattajilla treenaamassa. Kävimme myös lenkillä ja kuvasimme kennellin uusimpia pentuja, viisiviikkoisia Kulovalkean H-pentuja.
Rokin 1v 10kk- poseeraus
Yhteiskuvassa Kulovalkean Garm, Tuntemattoman Dorothea, Hellraiser Jack ja Kulovalkean Desperado
Hellraiser Jack metsälenkillä kuvattuna
Rokin emän jokaisesta pentueesta jälkeläinen; Kulovalkean Desperado, K. Garm ja K. Beowolf
Lähettänyt Emilia klo 15.21 Ei kommentteja:
maanantai 18. syyskuuta 2017
Roki kävi eilen hölkkäämässä itselleen AD-tunnuksen, eli läpäisi nk. kestävyyskokeen. Kokeessa siis ohjaaja pyöräilee ja koira juoksee 20km 12-15km tuntinopeudella. Rokin keskinopeus vvaihteli 14,5-15km/h välillä. Testin lopussa on lyhyt tottelevaisuusosuus jossa katsotaan että koirat ovat vielä toimintakykyisiä. Roki suoriutui hienosti sekä juoksu- että tottelevaisuusosuudesta, ohjaaja sitä vastoin oli fyysisesti suhteellisen loppu kokeen jälkeen... :D
Rokin kaveri Nova oli myös juoksemassa samassa kokeessa. Rinta rinnan edettiin
Lähettänyt Emilia klo 18.43 Ei kommentteja:
maanantai 11. syyskuuta 2017
FI SE NO POHJ TVA BH Roope
Roopen tottelevaisuusura huipentui lauantaina Altassa, Norjassa jäämeren rannalla kun se totteli itselleen FCI3-luokasta 1-tuloksen pistein 273p. ja näinollen sille on lupa anoa Norjan tottelevaisuusvalion arvo. Tämä tarkoittaa sitä, että anomuksen voi tehdä myös Pohjoismaiden tottelevaisuusvalion arvosta.
Roope jäämeren maisemissa ykköstulos- sekä NO TVA-ruusukkeiden kanssa
Hienot FI SE NO POHJ TVA-pystykorvat Roope ja Hukka
On jotenkin todella epätodellista että tässä sitä nyt ollaan. Jo liki10 vuotta ollaan treenattu yhdessä, minä ja Roope tiiminä vaikka matka ei todellakaan ole ollut helppo ja epätoivoisia hetkiä on mahtunut mukaan monen monta. Aikanaan ennenkuin Roope edes kisasi, en voinut kuvitella erästä tokokoetta seuratessani ja suorittavan koiran tehdessä hyppynoutoa, että Roope voisi joskus kyetä samaan. Roope inhosi noutoja. Jostain mystisestä syystä matkan varrella noudoista kuitenkin tuli Roopen ihan lemppareita ja hyppynouto oli aina sen bravuuri; se sai siitä lähes poikkeuksetta kymppejä.
Siitä ärsyttävästä, kurittomasta ja nirsosta teinikoirasta kasvoi aikuistuttuaan ahne, (jossain määrin) kuuliainen ja fiksu otus. Roopen nuoruuden kulta-aikoina sen kanssa treenaaminen oli ihan huippua ja osa Roopen koeliikkeistä oli todella hienoja. Nyt se on jo saanut pappakoiran erivapauksia eikä sitä oikein kokeet enää nappaa, mutta ei se haittaa. Roopen ei enää tarvitse mennä yhteenkään kokeeseen, se saa jatkossa tehdä temput ihan niinkuin itse tahtoo ja kukaan ei enää arvostele :)
Kimppakuva meistä, kuvaajana Sara
Altan koejärjestelyt oli hyvät ja järjestäneen kerhon väki oli todella mukavaa ja rentoa. Kaikille taputettiin ja kaikkia kannustettiin. Meidät suomalaisina huomioitiin todella kivasti ja pitkien ajomatkojen takia koeluokat järjestettiin meidän aikatauluille parhaaksi. Kokeen tuomarilla on itselläänkin harmaita ja kovasti ihasteli ha hämmäösteli Roopen työskentelyä :) hänen koiransa ovat kuulemma horisontissa heti kun linkku aukeaa.
Lauantain kokeen jälkeen lähdettiin illalla vielä jäämerelle kuvaamaan koiria ja ihastelemaan maisemia. Kyllä tuo Norjan vuoristo on jotain niin ainutlaatuista että ei voinut kuin moneen kertaan ihastella.
Sunnuntaina oltiin Roopen kanssa molemmat vähän hällä-väliä asenteella ja iloisia edellispäivän ykköstuloksesta, ettei saatu edes tulosta. Roope nollasi ohjatun joka on sille todella vahva, sekä kiertohyppyhässäkän kun ei muka löytänyt merkkiä. Mutta Roope voitti silti pari säkillistä ruokaa joka on Roopen mielestä pääasia.
NO TVA-ruusuke ja ruusuke ykköstuloksesta
Suomen lapissakin oli todella hieno ruska, suot punaisenaan maaruskasta.
Kuluneen viikonlopun myötä Roopen kaikki tavoitteet tottelevaisuuskoiran uralta on nyt täytetty. Olo on todella haikea, yksi aikakausi loppuu tähän ja lauantaina ykköstuloksen varmistuminen oli minulle todella tunteidentäyteinen hetki. Kymmenen vuotta on pitkä aika tehdä hommia yhdessä, tiiminä, tavoitteisiin pyrkien ja niitä asettaen. Jollain tapaa tuntuu niin lopulliselta, vaikka eihän Roope mihinkään ole hävinnyt. Roope on ainutlaatuinen koira, joka on opettanut niin paljon koirana ja harrastusystävänä, että toista tuskin enää koskaan tulee minulle vastaan.
''Kiitän sitä mitä me saatiin
Mut nyt mul ei oo tarjoo yhtään enempää
Mikä paljon antaa, paljon myös vaatii
Mikään ei oo kestävää,
Mut kato me tehtiin tää ''
Kiitos maailman paras koira, Roope.
Lähettänyt Emilia klo 19.49 6 kommenttia:
maanantai 2. tammikuuta 2017
Vuosi 2016 oli kaikinpuolin mukava vuosi. Koirarintamalla isoin mullistus oli tietysti Rokin muuttaminen meille. Rokin kasvattajista sain uudet ystävät ja sielläpäin ollaankin ahkerasti kuljettu treenaamassa ja lenkkeilemässä.
Roki kasvattajalta lähdössä uuteen kotiin❤️
Roope, Roki, Rokin velipuoli Jymy,  sekä Jekku matkalla Mänttään
Roopen kanssa aloitettiin uusien liikkeiden opettelu, joka alkaakin olla jo melko hyvällä mallilla. Rokin kanssa tehtiin kaikenlaista. Tottista, peltojälkeä, hakumetsälläkin käytiin sekä maalimiehen treenissä. Myös Mia Skogsterin opissa kävimme muutamaan kertaan, sekä Nikolan koulutuspäivässä hakemassa ipovinkkejä.
Tavoitteet alkaneelle vuodelle eivät mitään hirmuisia ole, mutta jotain kuitenkin.
Roopelle yritetään saada norjan ykköstulosta ainakin kertaalleen kunhan pappa vaan pysyy kunnossa
Rokille ollaan tehty nyt tunnetilatreenejä ja tottiksiin tavoite on saada lisää voimaa ja tekemisen meininkiä
Rokin kanssa olisi kiva tehdä BH tai joku ALOn tokokoe käydä kokeilemassa
Katsotaan mitä muuta ensi vuosi tuo tullessaan. Toivottavasti iloa, onnea ja iloista mieltä :) toivotamme samaa myös kaikille muillekin!
Roope syksyllä pienemmän ohjaajan treenissä
Roki pienenpienenä 7-viikkoisena pallerona noin vuosi sitten :) ❤️
Lähettänyt Emilia klo 12.55 Ei kommentteja:
Uudemmat tekstit Vanhemmat tekstit Etusivu
FI SE NO POHJ TVA BH Roope
FI SE NO POHJ TVA BH Roope
Hukan ja Poksun blogi
Tuiken ja Vilpin treeniblogi
Vipin ja Visan treeniblogi
FI SE NO POHJ TVA BH Roope s. 21.5.2007
AD Kulovalkean Desperado s.6.12.2015
Teema: Mieletön malli. Sisällön tarjoaa Blogger.